Nyu-York metrosi poyezdida paydo bo‘lgan kalamush yo‘lovchilar orasida sarosima ko‘tarilishiga sabab bo‘ldi. Ushbu holat videosi YouTube’da chop etildi. Videoda kemiruvchi paydo bo‘lganidan qo‘rqib ketgan ba’zi yo‘lovchilar chinqirgancha o‘rindiqlar ustiga chiqib olishganini ko‘rish mumkin. Video muallifining ta’kidlashicha, kalamush ham odamlarning chinqirishidan qo‘rqib, vagonning u yerdan-bu yerga o‘zini ura boshlagan. Ushbu holat keyingi stansiyagacha davom etgan. Bu yerda kalamush ochiq eshiklar orqali “g‘oyib bo‘lishga” muvaffaq bo‘lgan. “Kalamush bilan ketish quvnoq bo‘ldi”, deb izoh qoldirgan video muallifi.